ທ່ານໂອບາມາ ສັນລະເສີນ ຊາວອາເມຣິກັນ ທີ່ເສຍຊີວິດ ຢູ່ລີເບຍ (ວີດີໂອ)
ປະທານາທິບໍດີ ແລະລັດຖະມົນຕີການຕ່າງປະເທດ ສຫລ ກ່າວສັນລະເສີນ ນັກການທູດແລະພະນັກງານອາເມຣິກັນ ທີ່ເສຍຊີວິດ ຢູ່ສະຖານກົງສຸນ ໃນລີເບຍ.
ປະທານາທິບໍດີສະຫະລັດ ທ່ານບາຣັກ ໂອບາມາ ໄດ້ສະແດງ ຄວາມເຄົາລົບ ຕໍ່ຊາວອາເມຣິກັນ 4 ຄົນ ຮວມທັງເອກອັກຄະ ລັດຖະທູດສະຫະລັດ ປະຈຳລີເບຍ ທີ່ເສຍຊີວິດຢູ່ທີ່ກົງສຸນສະ ຫະລັດໃນເມືອງ Benghazi ປະເທດລີເບຍໃນສັບປະດານີ້ ໃນຄຳປາໄສປະຈຳສັບປະດາທາງວິທະຍຸແລະອິນເຕີແນັດໃນ ວັນເສົາມື້ນີ້ປະທານາທິບໍດີໂອບາມາກ່າວວ່າ ອາເມຣິກາແມ່ນ ກາງຕໍ່ຜູ້ຄົນ ຄືກັນກັບທ່ານ Glen Doherty ທ່ານ Tyrone Woods ທ່ານ Sean Smith ແລະ ເອກອັກຄະລັດຖະທູດ Chris Stevens ເພື່ອຮັກສາໄວ້ຊຶ່ງອິດສະຫຼະພາບ ທີ່ຊາວອາ ເມຣິກັນຊົມໃຊ້ ໃນຂະນະທີ່ສະແດງຄວາມເສົ້າສະລົດໃຈຕໍ່ຄອບຄົວຂອງພວກທີ່ເສຍຊີວິດນັ້ນ ປະທາ ນາທິບໍດີໂອບາມາເວົ້າວ່າ ພວກທີ່ຮັບຜິດຊອບໃນການສັງຫານ ຢູ່ທີ່ສະຖານກົງສຸນສະ ຫະລັດ ໃນເມືອງ Benghazi ຈະຖືກນຳໂຕມາລົງໂທດ ທ່ານໂອບາມາເວົ້າວ່າ ການຕົກລົງໃຈຂອງອາເມຣິກາຈະບໍ່ມີການປ່ຽນແປງແລະທຸກຢ່າງ ທີ່ເປັນໄປໄດ້ ກໍໄດ້ມີການດຳເນີນການໄປແລ້ວ ເພື່ອປົກປ້ອງຄຸ້ມຄອງຊາວອາເມຣິກັນ ຢູ່ ໃນຕ່າງປະເທດ ທ່ານເວົ້າວ່າ ຄວາມຊົງຈຳກ່ຽວກັບບຸກຄົນທັງ 4 ຈະນຳພາສະຫະລັດໄປ ສູ່ການປົກປ້ອງປະຊາຊົນຂອງຕົນ ຢ່າງເຂັ້ມແຂງ ແລະປອດໄພກວ່າເກົ່າ ແລະຊ່ອຍເຮັດ ໃຫ້ໂລກດີຂຶ້ນ ໃນຄຳປາໄສຕອບຂອງພັກຣີພັບບລີກັນນັ້ນ ສະມາຊິກສະພາຕໍ່າ Allen West ຈາກລັດ ຟລໍຣິດາ ໄດ້ກ່າວຫາລັດຖະບານປະທານາທິບໍດີໂອບາມາວ່າ ເຮັດໃຫ້ກອງທັບອ່ອນແອ ລົງໂດຍບໍ່ຍຸຕິການຕັດງົບປະມານຊຶ່ງຈະເລີ້ມມີຜົນບັງຄັບໃຊ້ໃນວັນທີ 1 ມັງກອນປີໜ້ານີ້ ສະມາຊິກສະພາຕໍ່າ Allen West ກ່າວວ່າ ພັກຂອງທ່ານມີແຜນການທີ່ຈະຫຼີກລ່ຽງບໍ່ໃຫ້ ມີການຕັດງົບປະມານ ດ້ານປ້ອງກັນປະເທດ ແຕ່ທ່ານເວົ້າວ່າ ສະມາຊິກຂອງພັກເດໂມ ແຄຣັທໃນສະພາສູງສະຫະລັດ ບໍ່ໃຫ້ການສະໜັບສະໜຸນຕໍ່ແຜນການຂອງພັກຣີພັບບລີ ກັນ